joelniklaus/EU_Wikipedias huggingface dataset:
Pogožalkų Dievo Gailestingumo parapija

Pogožalkų Dievo Gaileistingumo parapija () - parapija įkurta 1946 m. gruodžio 14 dieną. Parapija priklauso Balstogės arkivyskupijai, Balstogės Baciečkų dekanatui. 1976-1990 m. pastatyta mūrinė parapijos bažnyčia. Parapijoje stovi ir 1863 m. pastatyta medinė koplyčia, kuri yra įtraukta į Palenkės vaivadijos saugomų istorijos paminklų sąrašą. 1946 m. įkurtos parapijos kapinės, kurių plotas 0,88 ha.

Nuorodos

 Aprašymas apie parapiją (lenk.);
 Palenkės vaivadijos saugomų istorijos paminklų sąrašas (lenk.) .

Balstogės arkivyskupijos parapijos
Dobžinevo Dužės valsčius
Balstogės Šv. Andžejaus Bobolio parapija

Balstogės Šv. Andžejaus Bobolio parapija () – parapija, įkurta 1919 m. rugsėjo 25 dieną. Parapija priklauso Balstogės arkivyskupijai, Balstogės Starosielcės dekanatui.

Nuorodos 

 Aprašymas apie parapiją (lenk.);
 Parapijos tinklalapis (lenk.).

Balstogės katalikų parapijos
Balstogės Šv. Dvasios parapija

Balstogės Šv. Dvasios parapija () – parapija, įkurta 1987 m. spalio 2 dieną. Parapija priklauso Balstogės arkivyskupijai, Balstogės Šrudmiešcės dekanatui. 1990–1996 m. pastatyta Balstogės Šv. Dvasios bažnyčia.

Nuorodos 

 Aprašymas apie parapiją (lenk.);
 Parapijos tinklalapis (lenk.).

Balstogės katalikų parapijos
Grodzisko Dievo Motinos tikinčiųjų globėjos parapija

Grodzisko Dievo Motinos tikinčiųjų globėjos parapija () – parapija, įkurta 1947 m. gruodžio 6 dieną. Parapija priklauso Balstogės arkivyskupijai, Dambravos dekanatui.

Nuorodos 

 Aprašymas apie parapiją (lenk.).

Suchovolos valsčius
Balstogės arkivyskupijos parapijos
Balstogės Šv. Dvasios bažnyčia

Balstogės Šv. Dvasios bažnyčia () – bažnyčia esanti Balstogės mieste, ul. Sybiraków 2 gatvėje. Bažnyčia pavadinta Šventosios Dvasios garbei. Bažnyčia priklauso Balstogės Šv. Dvasios parapijai. 1990-1996 m. vyko bažnyčios statybos.

Nuorodos

 Parapijos tinklalapis (lenk.).

Balstogės bažnyčios
2012–2016 m. Seimas

Seimo 2012–2016 m. kadencija – Lietuvos Respublikos Seimas, kuris buvo išrinktas per 2012 m. Lietuvos Respublikos Seimo rinkimus. Rinkimai vyko 2012 m. spalio 14 ir spalio 28 dienomis.

Šių rinkimų metu buvo išrinkti 139 nariai. Zarasų–Visagino ir Biržų-Kupiškio apygardose dėl rinkimų įstatymo pažeidimų rezultatai buvo anuliuoti. Pakartotiniai rinkimai šiose apygardose vyko 2013 m. kovo 3 d.

Pirmame naujojo Seimo posėdyje lapkričio 16 d. iš vieno kandidato buvo išrinktas Seimo pirmininkas – juo tapo Darbo partijos narys Vydas Gedvilas. 2013 m. spalio 3 d. atsistatydinus Vydui Gedvilui, naująja Seimo pirmininke buvo išrinkta Loreta Graužinienė.

Seimo pirmininko pavaduotojais išrinkti Vytautas Gapšys, Kęstas Komskis, Gediminas Kirkilas, Algirdas Sysas, Irena Degutienė, Jaroslav Narkevič ir Petras Auštrevičius.

Šaltiniai 

Lietuvos seimai
Sakalininkystė

Sakalininkystė – medžioklė su plėšriaisiais paukščiais. Sakalininkai paprastai medžioklės metu pasitelkia sakalus, vanagus, kai kada erelius, suopius.

Istorija 
Teigiama, kad sakalininkystė praktikuota dar priešistoriniais laikais. Aptikta XIII a. pr. m. e. datuojamų hetitų sukurtų stelų, vaizduojančių medžioklę sakalais.

Europiečiai (keliautojai, pirkliai, kryžininkai) su sakalininkyste susipažino Artimuosiuose Rytuose. Grįždami jie parsigabeno sakalų, be to, su jais Europon atvyko ir sakalininkų.

Šaltiniai 

Medžioklė su sakalais
Balstogės Šv. Proroko Elijašo parapija

Balstogės Šv. Proroko Elijašo parapija () – viena iš Balstogės stačiatikių dekanato parapijų, Balstogės mieste. Parapija įkurta 1980 metais. Parapija pavadinta Elijo garbei. 1874 m. buvo pastatyta parapijos Balstogės Šv. Elijašo cerkvė.

Nuorodos 

 Parapijos tinklalapis (lenk.) .
 Aprašymas apie parapiją (lenk.) .

Literatūra 

 Kalendarz prawosławny na 2008 rok, Wydanie Warszawskiej Metropolii Prawosławnej, ISSN 1425–2171
 
Balstogės stačiatikių parapijos
Zlotnikų Kazanės Dievo Motinos Ikonos koplyčia

Zlotnikų Kazanės Dievo Motinos Ikonos koplyčia () – stačiatikių koplyčia, esanti Zlotnikų kaime. Koplyčia priklauso Kožanų Viešpaties Kryžiaus parapijai. Pastatyta 1880 metais, architektas Teodozy Zdanuczyk.

Cerkvės Palenkės vaivadijoje
Balstogės-Gdansko stačiatikių vyskupijos cerkvės
Juchnoveco Košcelnių valsčius
Lenkijos koplyčios
Kožanų Šv. Nukryžiavimo Kryžiaus cerkvė

Kožanų Šv. Nukryžiavimo Kryžiaus cerkvė () – stačiatikių cerkvė, esanti Kožanų kaime. Cerkvė priklauso Kožanų Viešpaties Kryžiaus parapijai. Pirmoji cerkvė šioje vietovėje pastatyta apie 1833 m., dabartinė cerkvė pastatyta apie 1886 metus. 2005 m. gruodžio 14 d. cerkvė buvo įtraukta į Palenkės vaivadijos saugomų istorijos paminklų sąrašą.

Nuorodos 

 Palenkės vaivadijos saugomų istorijos paminklų sąrašas (lenk.).

Paveldosauginės Cerkvės Palenkės vaivadijoje
Balstogės-Gdansko stačiatikių vyskupijos cerkvės
Juchnoveco Košcelnių valsčius
Balstogės Šv. Elijašo cerkvė

Balstogės Šv. Elijašo cerkvė () – cerkvė esanti Balstogės mieste, ul. ks. Stanisława Suchowolca 37 gatvėje. Cerkvė priklauso Balstogės Šv. Proroko Elijašo parapijai. Cerkvė pavadinta Elijo garbei. 1874 m. šioje vietoje buvo pastatyta koplyčia, kurią pastatė rusų baronas Ridigeris savo tragiškai žuvusiam sūnui atminti. II pasaulinio karo metu vokiečiai koplyčioje įkūrė ginklų sandėlį. 1946 m. koplyčia buvo iš naujo pašventinta. Sparčiai didėjant gyventojų skaičiui aplinkinėse gyvenvietėse buvo nutarta pradėti naujos cerkvės statybas. 1963-1970 m. buvo pastatyta dabartinė cerkvė, kurios statybos kainavo 1 500 000 zlotų.

Paveldosauginės Cerkvės Palenkės vaivadijoje
Balstogės cerkvės
Wojciech Szczęsny

Voicechas Tomas Ščensnas (Wojciech Tomasz Szczęsny; g. 1990 m. balandžio 18 d.) – Lenkijos futbolininkas, rungtyniaujantis vartininko pozicijoje. Nuo 2017 m. yra Juventus klubo narys.

Gimė futbolininko (taip pat vartininko) Macejaus Ščensno šeimoje. Treniravosi „Legia“ jaunimo komandoje, o 2006 m. išvyko į „Arsenal“ jaunimo futbolo mokyklą. 2009 m. žaidėjas debiutavo pagrindinėje „Arsenal“ komandoje. Vėliau jis buvo paskolintas League One klubui Brentford FC, kur buvo pagrindiniu vartininku. Traumas patyrus Manueliui Almunijai ir Lukašui Fabianskiui, Ščensnas gavo daugiau galimybių ginti „Arsenalo“ vartus, o netrukus tapo pagrindiniu vartininku.

2009 m. Voicechas Ščensnas debiutavo Lenkijos rinktinėje varžybose prieš Kanadą.

2015–2017 m. lenkas buvo skolinamas Roma klubui.

2017 m. liepos 19 d. lenkas buvo parduotas Juventus klubui už 12,2 milijonus eurų.

Dalyvavimas čempionatuose 

|}

Nuorodos 

 Wojciech Szczęsny (90minut.pl)

Šaltiniai 

Szczęsny
Robert Lewandowski

Robertas Levandovskis (Robert Lewandowski; g. 1988 m. rugpjūčio 21 d.) – Lenkijos futbolininkas, rungtyniaujantis puolėjo pozicijoje. Katalonijos klubo „FC Barcelona“ žaidėjas.

Karjerą pradėjo Lenkijos 3 lygos klube „Znicz Pruszków“, kuriam padėjo pakilti į 2 lygą. 2008 m. perėjo į Poznanės „Lech“ klubą, su kuriuo tapo šalies čempionu. 2010 m. perėjo į „Borussia“ klubą.

Robertas Levandovskis Lenkijos rinktinėje debiutavo 2008 m., varžybose prieš San Mariną. Jų metu įmušė savo pirmąjį įvartį nacionalinėje komandoje.

2022 m. liepos 16 d. persikėlė į Ispanijos FC Barcelona ir pasirašė trijų metų kontraktą, su galimybe jį pratęsti dar metams. Kaip pranešama, žaidėjas Katalonijos klubui kainavo 45 mln. eurų.

Laimėjimai 
Znicz Pruszków
 II Liga: 2006–07 m.

Lech Poznań
 Lenkijos futbolo taurė: 2008–09 m.
 Lenkijos futbolo supertaurė: 2009 m.
 Ekstraklasa: 2009–10 m.

Borussia Dortmund
 Bundesliga: 2010–11, 2011–12 m.
 Vokietijos futbolo taurė: 2011–12 m.
 Vokietijos futbolo supertaurė: 2013 m.

FC Bayern München
 Bundesliga: 2014–15, 2015–16, 2016–17, 2017–18, 2018–19, 2019–20, 2020-21, 2021-22 m.
 Vokietijos futbolo taurė: 2015–16, 2018–19, 2019–20 m.
 Vokietijos futbolo supertaurė: 2016, 2017, 2018, 2020, 2021 m.
 UEFA Čempionų lyga: 2019-20 m.
 UEFA Supertaurė: 2020 m.
FC Barcelona

Dalyvavimas čempionatuose 

|}

Nuorodos 

 Robert Lewandowski (90minut.pl)

Šaltiniai 

Lewandowski, Robert
Kostas Chalkias

Kostas Chalkijas (Κώστας Χαλκιάς; g. 1974 m. gegužės 30 d.) – buvęs Graikijos futbolininkas, rungtyniavęs vartininko pozicijoje.

1994 m. pradėjo profesionalo karjerą „Panathinaikos“ klube, tačiau ten žaidė mažai, skolintas žemesnės lygos klubams. Vėliau žaidė „Iraklyje“, grįžo į „Panathinaikos“. 2005–2006 m. bandė rungtyniauti užsienyje (Anglijoje, Ispanijoje), bet ten įsitvirtinti nepavyko. 2006 m. grįžo į Graikiją.

Kostas Chalkijas 2001 m. debiutavo Graikijos rinktinėje, varžybose prieš Estiją. Kaip atsarginis vartininkas dalyvavo graikams pergalingame 2004 m. Europos čempionate. Iš rinktinės pasitraukus Antoniui Nikopolidžiui, Chalkijas tapo vienu pagrindinių Graikijos vartininkų. 2012 m. birželio 23 d. rinktinei iškritus iš Euro 2012 paskelbė baigiantis karjerą nacionalinėje komandoje.

Laimėjimai 

Panathinaikos
 Alpha Ethniki: 2003–04 m.
 Graikijos futbolo taurė: 2003–04 m.

 Europos futbolo čempionatas: 2004 m.

Dalyvavimas čempionatuose 

|}

Šaltiniai 

Chalkias
Alexandros Tzorvas

Aleksandras Corvas (Αλέξανδρος Τζόρβας; g. 1982 m. rugpjūčio 12 d.) – Graikijos futbolininkas, rungtyniaujantis vartininko pozicijoje. Italijos „Genoa CFC“ klubo žaidėjas.

Aleksandras Corvas treniravosi „Panathinaikos“ jaunimo komandose, tačiau pagrindinėje komandoje praktiškai nežaidė ir buvo skolinamas įvairiems silpnesniems Graikijos klubams. 2007 m. žaidėjas perėjo į „OFI Crete“ klubą, o kitą sezoną vėl grįžo į „Panathinaikos“, kur jau gavo žaisti antrojo vartininko pozicijoje. 2011 m. Corvas išvyko į Italiją.

Vartininkas Graikijos rinktinėje debiutavo 2008 m., varžybose prieš Italiją. Palaipsniui jis tapo pagrindiniu Graikijos vartininku.

Laimėjimai 
Panathinaikos
 Graikijos Superlyga: 2009–2010 m.
 Graikijos futbolo taurė: 2010 m.

Dalyvavimas čempionatuose 

|}

Šaltiniai 

Tzorvas
Avraam Papadopoulos

Avraamas Papadopulas (Αβραάμ Παπαδόπουλος; g. 1984 m. gruodžio 3 d.) – Graikijos futbolininkas, rungtyniaujantis vidurio gynėjo pozicijoje. Pirėjo „Olympiacos“ klubo žaidėjas.

2003 m. pradėjo karjerą Salonikų „Aris“ klube. Pradžioje žaidė saugo pozicijoje, bet vėliau perkeltas į gynybą. 2008 m. žaidėjas perėjo į „Olympiacos“ klubą.

Avraamas Papadopulas Graikijos rinktinėje debiutavo 2008 m., varžybose prieš Čekiją.

Laimėjimai 
Olympiacos
 Graikijos Superlyga (3): 2008–2009, 2010–2011, 2011–12, 2012–13, 2013–14 m.
 Graikijos futbolo taurė (2): 2009, 2012, 2013 m.

Dalyvavimas čempionatuose 

|}

Šaltiniai 

Papadopoulos, Avraam
Kostas Katsouranis

Kostas Kacuranis (Κώστας Κατσουράνης; g. 1979 m. birželio 21 d.) – Graikijos futbolininkas, rungtyniavęs besiginančiojo saugo arba vidurio gynėjo pozicijoje. Paskutinį kartą atstovavo Australijos Heidelberg United klubui.

1996 m. debiutavo Patrų „Panachaiki“ klube, kuriame žaidė 6 metus. Vėliau perėjo į Atėnų AEK. Kelis sezonus praleido Portugalijoje, bet 2009 m. grįžo į Graikiją ir tapo „Panathinaikos“ komandos dalimi.

Kostas Kacuranis Graikijos rinktinėje debiutavo 2003 m., varžybose prieš Švediją. Jis buvo vienas pagrindinių „auksinės“ Graikijos rinktinės, laimėjusios 2004 m. Europos čempionatą, žaidėjų.

Laimėjimai 

Benfica
 Portugalijos futbolo lygos taurė: 2008–09 m.

Panathinaikos
 Graikijos Superlyga: 2009–10 m.
 Graikijos futbolo taurė: 2009–10 m.

 Europos futbolo čempionatas: 2004 m.

Asmeniniai
 Graikijos metų futbolininkas: 2005 m.

Dalyvavimas čempionatuose 

|}

Šaltiniai 

Katsouranis
Tomáš Necid

Tomašas Necidas (Tomáš Necid; g. 1989 m. rugpjūčio 13 d.) – Čekijos futbolininkas, rungtyniaujantis puolėjo pozicijoje. Maskvos CSKA klubo žaidėjas.

Karjerą pradėjo Prahos „Slavia“ klube, kurio jaunimo komandose treniravosi. 2009 m. perėjo į Maskvos CSKA.

Tomašas Necidas Čekijos rinktinėje debiutavo 2008 m., varžybose prieš San Mariną (jose įmušė įvartį).

Laimėjimai 
Slavia
 Gambrinus liga: 2007–08, 2008–09 m.

CSKA Maskva
 Rusijos futbolo supertaurė: 2009 m.
 Rusijos futbolo taurė: 2009, 2011 m.

Dalyvavimas čempionatuose 

|}

Šaltiniai 

Necid
Theodor Gebre Selassie

Teodoras Gebre Selasis (Theodor Gebre Selassie; g. 1986 m. gruodžio 2 d.) – etiopų kilmės Čekijos futbolininkas, rungtyniaujantis gynėjo pozicijoje, Brėmeno „Werder“ klube.

Profesionalo karjerą pradėjo Jihlavos „Vysočina“ klube. Sezoną praleido Prahos „Slavia“ komandoje, bet ten nebuvo pagrindinis žaidėjas. 2012 m. birželio 22 d. pasirašė ketverių metų sutartį su Vokietijos Brėmeno „Werder“ klubu.

Teodoras Gebre Selasis Čekijos rinktinėje debiutavo 2011 m. Jis tapo pirmuoju juodaodžiu Čekijos rinktinės žaidėju.

Laimėjimai 
Gambrinus liga 2007-08 m.

Dalyvavimas čempionatuose 

|}

Šaltiniai 

Gebre Selassie
Seniavos kapinės

Seniavos kapinės – veikiančios kapinės Seniavos pl. 62 A, Seniavoje, Kauno miesto savivaldybėje. Kapinių užimamas plotas  – 10,6 ha. Jų teritoriją iš pietų pusės riboja gilus Sąnašos upelio slėnis. Kapines eksploatuoja Kauno miesto savivaldybės įmonė „Kapinių priežiūra".

Kapinių šiaurės vakarinėje dalyje įrengtas Lietuvos karo lakūnų memorialas, įrašytas Lietuvos Respublikos kultūros paveldo registre (mc 11397, registro kodas L 1011P). Į šias kapines apie 1960 m. buvo perkelti lakūnų palaikai iš miesto senųjų kapinių Vytauto prospekte.

Kapinėse palaidoti 

 inžinierius Jonas Boruta
 tarpukario politikas Jonas Diržys
 Kovo 11 akto signataras Balys Gajauskas
 žurnalistas Stasys Jameikis
 knygų leidėjas Antanas Kniūkšta
 rezistentas, signataras Liudvikas Simutis
 karo lakūnas ltn. Bronius Norkus

Šaltiniai 

Kauno kapinės
Václav Pilař

Vaclavas Pilaržas (Václav Pilař; g. 1988 m. spalio 13 d.) – Čekijos futbolininkas, rungtyniaujantis krašto saugo pozicijoje. Vokietijos „VfL Wolfsburg“ klubo žaidėjas.

Karjerą pradėjo „FC Hradec Králové“ klube. Po sėkmingo sezono paskolintas Plzenio „Viktoria“ klubui. Su juo sutarties nepasirašė, o persikėlė į Vokietiją.

Vaclavas Pilaržas Čekijos rinktinėje debiutavo 2011 m.

Dalyvavimas čempionatuose 

|}

Šaltiniai 

Pilar
Mario Gómez

Marijus Gomesas (Mario Gómez; g. 1985 m. liepos 10 d.) – ispanų kilmės Vokietijos futbolininkas, rungtyniaujantis puolėjo pozicijoje. VfB Stuttgart klubo žaidėjas.

Karjerą pradėjo 2003 m. „VfB Stuttgart“ klube. Nuo 2005 m. jis tapo nuolatinis pagrindinės komandos narys, o 2006–2007 m. jau tapo vienu rezultatyviausių Bundeslygos žaidėjų. Kitame sezone jis įmušė 19 įvarčių per 25 varžybas ir nusileido tik Lukai Toniui. 2009 m. Gomesas už 30-35 mln. eurų perėjo į „Bayern“ klubą, pasirašė su juo 4 metų kontraktą, vėliau jį pratęsė iki 2016 m. Klube jo numeris yra 33. Seniau buvo pagrindinis komandos puolėjas tačiau kai atėjęs Mario Mandžiukičius užėmė pagrindinio puolėjo poziciją. Gomesas nenori sėdėti ant suoliuko ir ieško naujo klubo, juo domisi „Fiorentina“ir„Napoli“.

Mario Gomesas Vokietijos rinktinėje debiutavo 2007 m., varžybose prieš Šveicariją. O dabar yra pagrindinis Vokietijos rinktinės žaidėjas ir rinktinėje žaidžia 23 numeriu.

Laimėjimai 

VfB Stuttgart
 Bundeslyga: 2006–07 m.

Bayern Munich
 Bundeslyga: 2009–10, 2012-13 m.
 Vokietijos futbolo taurė: 2009–10 m.
 Vokietijos futbolo supertaurė: 2010 m.
 UEFA Čempionų lyga: 2013 m.

Asmeniniai
 Bundeslygos rezultatyviausias žaidėjas (28 įvarčiai): 2011 m.
 Vokietijos metų futbolininkas: 2007 m.

Dalyvavimas čempionatuose 

|}

Šaltiniai 

Gomez
Ungudža

Ungudža (), taip pat žinoma kaip Zanzibaras – didžiausia ir labiausiai apgyvendinta Zanzibaro (Tanzanija) sala, išsidėsčiusi Indijos vandenyne, Zanzibaro salyno viduryje, apie 59 km į pietus nuo antros pagal dydį salyno salos – Pembos. Ungudžą nuo žemyninės Tanzanijos skiria Zanzibaro kanalas. Sala kalvota, ilgis siekia apie 85 km, plotis – 30 km, plotas apie 1666 km².

Ją supa daug mažesnių salelių, iš kurių tik Tumbatu ir Uzi yra gyvenamos.

Administracinis suskirstymas 
Ungudža ir ją supančios salos padalintos į tris regionus: Pietinis-centrinis Zanzibaras (sostinė: Koanis), Šiaurinis Zanzibaras (sostinė: Mkokotonis) ir Vakarinis Zanzibaras (sostinė: Zanzibaro miestas). Ungudža priskiriama pusiau autonominiam Zanzibaro regionui, kuris pagal Tanzanijos konstituciją apibūdinamas kaip Tanzanijos „dalis“.

Gyventojai 
2002 m. duomenimis, saloje gyvena 622 459 gyventojai, kurių dauguma susitelkę Zanzibaro miesto regione. Kalbama kjungudžos kalba, kuri yra svahilių kalbos dialektas.

Vystomas turizmas, žemės ūkis (auginami kvapnieji gvazdikmedžiai, citrusai, ryžiai, kopra, kokosai), žvejyba. Daugumoje gyvenviečių palei salos pakrantę auginamos jūržolės.

Šaltiniai 

Zanzibaro salynas
Pemba (sala)

Pemba (,  'Žalioji sala') – Zanzibaro salynui priklausanti sala Rytų Afrikos pakrantėje, Indijos vandenyne. Išsidėsčiusi apie 50 km į šiaurę nuo didžiausios salyno salos – Ungudžos. Salos ilgis siekia 67 km, plotis – 22 km, plotas – 984 km², gyventojų 362 tūkst. (2002 m. duomenys).

Didžioji salos dalis kalvota, dirvožemiai derlingi, todėl čia gausiai vystoma žemdirbystė (auginami kvapnieji gvazdikmedžiai, ryžiai, kokosai, bananai, muskatai, manijokai, cukranendrės, mango, papaja, citrusai, raudonosios pupelės (vadinamos maharagvėmis) ir kt.).

Administračiskai skirstoma į Šiaurinės Pembos ir Pietinės Pembos regionus. Svarbiausi miesteliai: Čakė-Čakė (sostinė), Mkoanis ir Vetė (didžiausias miestas).

Zanzibaro salynas
Michael Krohn-Dehli

Mikaelis Kronas-Delis (Michael Krohn-Dehli; g. 1983 m. birželio 6 d.) – Danijos futbolininkas, rungtyniavęs krašto saugo pozicijoje.

Didelę dalį savo karjeros praleido Nyderlanduose, porą sezonų buvo „Ajax“ klubo žaidėju, bet ten rungtyniavo nedaug. 2008 m. grįžo į Daniją.

Mikaelis Kronas-Delis Danijos rinktinėje debiutavo 2006 m., tačiau pagrindinės sudėties žaidėju tapo tik nuo 2011 m. Europos futbolo čempionate 2012 m. įmušė pergalingą įvartį į Nyderlandų vartus.

Dalyvavimas čempionatuose 

|}

Šaltiniai 

Krohn-Dehli
Czesław Kiszczak

Česlavas Janas Kiščiakas (, g. 1925 m. spalio 19 d. Ročanuose - 2015 m. lapkričio 5 d. Varšuvoje) – lenkų politikas, generolas, 1989 m. rugpjūčio mėn. paskirtas LLR Ministru pirmininku, tačiau nesugebėjęs suformuoti vyriausybės.

Biografija 
Hitlerinės okupacijos metais dalyvavo pasipriešinimo judėjime. Po karo tarnavo karinėje kontržvalgyboje, 1957 m. baigė Lenkijos Generalinio štabo akademiją. Nuo 1972 m. buvo Lenkijos kariuomenės Generalinio štabo viršininko pavaduotojas – karinės žvalgybos viršininkas. 1979 m. paskirtas LLR Nacionalinės gynybos ministerijos vidaus karinės tarnybos vadovu, jam suteiktas divizijos generolo karinis laipsnis.

1981 m. liepos mėn. Č.Kiščiakas išrinktas LJDP CK nariu, tapo Vidaus reikalų ministru bei prie LLR Ministrų tarybos sukurto viešosios tvarkos ir drausmės bei įstatymų vykdymo priežiūros komiteto pirmininku.

Lenkijoje įvedus karinę padėtį, tapo vienu svarbiausiu karinio režimo vadovų, nuo 1981 m. gruodžio 13 d. iki pat karinės padėties panaikinimo buvo „Nacionalinio gelbėjimo karinio komiteto“ nariu. 1982 m. išrinktas kandidatu į LJDP CK Politinio biuro narius, 1986 m. liepos mėn. – Politinio biuro nariu. Nuo 1985 m. buvo Seimo nariu.

Karinės padėties metu vadovavęs Vidaus reikalų ministerijai ir organizavęs represijas prieš opoziciją, 1986 m. rugsėjo 17 d. generolas Č.Kiščiakas paskelbė apie visų politinių kalinių paleidimą į laisvą (išlaisvinti 225 asmenys). Tai buvo pirmas žingsnis į dialogą tarp komunistinės valdžios ir Solidarumo vadovaujamos opozicijos. 1988 m. rugpjūčio 31 d. Varšuvoje Č.Kiščiakas susitiko su L.Valensa, vėliau organizavo Apskritojo stalo derybas su opozicija.

1989 m. rugpjūčio 2 d. LLR Prezidento V.Jaruzelskio teikimu Seimas paskyrė Č.Kiščiaką šalies Ministru pirmininku. Pradėjus formuoti vyriausybę L.Valensa paskelbė, kad jis pats pretenduoja tapti Ministru pirmininku, о ilgametės LJDP marionetinės „koalicinės partnerės“ Jungtinė valstiečių partija bei Demokratų partija perėjo į opozicijos pusę. Šiomis sąlygomis Č.Kiščiakui nepavyko suformuoti vyriausybės ir jis 1989 m. rugpjūčio 17 d. atsistatydino. Pirmosios pokario Lenkijos nekomunistinės Vyriausybės vadovu tapo Tadeušas Mazoveckis, o Č.Kiščiakas joje liko Vidaus reikalų ministru ir buvo juo iki 1990 m. liepos 7 d.

Vėliau Č.Kiščiakas politinėje veikloje nebedalyvavo. 2009 m. rugsėjo mėn. jis nuteistas dvejiems metams kalėjimo už religinę diskriminaciją, nes 1985 m. būdamas VRM vadovu atleido milicininką iš darbo už dalyvavimą religinėse apeigose.

2012 m. sausio mėn. kartu su V.Jaruzelskiu, F.Sivickiu ir T.Tučpaskiu nuteistas už karinės padėties įvedimą Lenkijoje 1981 m. gruodžio mėn.

Nuorodos 
 Generolo Č.Kiščiako kalba LLR Seime 1982 m.

Šaltiniai 

|-

Lenkijos Seimo nariai
Lenkijos vidaus reikalų ministrai
Lenkijos ministrai pirmininkai
Damien Duff

Damjenas Dafas (Damien Duff; g. 1979 m. kovo 2 d.) – Airijos futbolininkas, rungtyniaujantis krašto saugo pozicijoje. Anglijos klubo „Fulham FC“ žaidėjas.

Daug metų praleido „Blackburn Rovers“ klube. 2003 m. už 17 mln. svarų perėjo į „Chelsea“ klubą, tačiau ten buvo dažnai kamuojamas traumų, žaidė neitin daug. 2009 m. tapo „Fulham“ klubo nariu.

Damjenas Dafas Airijos rinktinėje debiutavo 1998 m., varžybose prieš Čekiją. Dalyvavo 2002 m. pasaulio čempionate, kur įmušė įvartį į Saudo Arabijos vartus.

Laimėjimai 
Blackburn Rovers
 Anglijos lygos taurė (1): 2001–02 m.

Chelsea
 Premier League (2): 2004–05, 2005–06 m.
 Anglijos lygos taurė (1): 2004–05 m.
 FA Community Shield (1): 2005 m.

Newcastle United
 UEFA Intertoto taurė (1): 2006 m.

Dalyvavimas čempionatuose 

|}

Šaltiniai 

Duff
Kevin Doyle

Kevinas Doilas (Kevin Doyle; g. 1983 m. rugsėjo 18 d.) – Airijos futbolininkas, rungtyniavęs puolėjo pozicijoje.

Karjerą pradėjo Airijoje, Saint Patrick's Athletic FC klube, vėliau žaidė Korko miesto klube. Doilas 2005 m. už 78 tūkst. svarų perėjo į Anglijos klubą „Reading“. Šiam iškritus iš Premier League, perėjo į „Wolverhampton Wanderers“.

Kevinas Doilas Airijos rinktinėje debiutavo 2005 m., varžybose prieš Švediją.

Laimėjimai 

Cork City
 Airijos Nacionalinė lyga (1): 2005 m.
Reading
 Football League Championship (1): 2005–06 m.
Wolverhampton Wanderers
 Football League One: 2013–14 m.

Dalyvavimas čempionatuose 

|}

Šaltiniai 

Doyle, K.
Sean St Ledger

Šonas Sent Ledžeris (Sean St Ledger; 1984 m. gruodžio 28 d.) – Airijos futbolininkas, rungtyniaujantis gynėjo pozicijoje. Anglijos klubo „Leicester City“ žaidėjas.

Gimė Anglijoje, tačiau jo senelis buvo airis. Sent Ledžeris karjerą pradėjo „Peterborough United“ klube, kurio jaunimo komandoje treniravosi. Toliau rungtyniavo antro pagal pajėgumą Anglijos čempionato (Football League Championship) klubuose.

Žaidėjas Airijos rinktinėje debiutavo 2008 m., varžybose prieš Bulgariją.

Dalyvavimas čempionatuose 

|}

Šaltiniai 

St Ledger
Djablotenas

Djablotenas () – aukščiausias kalnas Dominikoje bei antras pagal aukštį Mažuosiuose Antiluose. Djablotenas yra išsidėstęs šiaurinėje Dominikos salos dalyje, maždaug už 24 km į šiaurę nuo šalies sostinės – Rozo.

Šio vulkaninio kalno aukštis – 1447 m. Nėra užfiksuota nei vieno Djabloteno išsiveržimo ir manoma, kad paskutinis vulkano išsiveržimas įvyko prieš maždaug 30 000 m.

Nuorodos 
 Informacija apie Djabloteną (anglų k.)

Dominikos geografija
Šiaurės Amerikos ugnikalniai
Hugo Lloris

Ugo Lorisas (Hugo Lloris; g. 1986 m. gruodžio 26 d.) – Prancūzijos futbolininkas, rungtyniaujantis vartininko pozicijoje. „Tottenham Hotspur“ klubo žaidėjas.

Karjerą pradėjo gimtojo Nicos miesto klube. 2006–2007 m. sezone Lorisas buvo pagrindiniu „OGC Nice“ vartininku. 2008 m. už 8,5 mln. eurų žaidėjas perėjo į Liono klubą, nors juo buvo itin susidomėjęs „AC Milan“.

Ugo Lorisas Prancūzijos rinktinėje debiutavo 2008 m., varžybose prieš Urugvajų. Pasitraukus vartininkui Greguarui Kupė, Lorisas tapo pagrindiniu Prancūzijos vartų sargu, o 2010 m. paskirtas komandos kapitonu.

Laimėjimai 
Lyon
 Coupe de France: 2011–12 m.
 Prancūzijos futbolo supertaurė: 2012 m.

 UEFA Europos U-19 čempionatas: 2005 m.
 Europos futbolo čempionatas: 2 vieta – 2016 m.
 Pasaulio futbolo čempionatas: 2018 m.

Asmeniniai
 Ligue 1 metų vartininkas: 2008–09, 2009–10, 2011–12 m.

Dalyvavimas čempionatuose 

|}

Šaltiniai 

Lloris
Levickių geležinkelio stotelė

Levickių geležinkelio stotelė () – geležinkelio stotelė Levickių kaime, šiaurės rytų Lenkijoje, Palenkės vaivadijoje, Balstogės apskrityje, Juchnoveco Košcelnių valsčiuje. Stotis priklauso Čeremcha-Balstogė geležinkelio linijai. Nuo stoties iki Białystok Stadion geležinkelio stoties yra 7.9 km ir iki Holuvki Dužės geležinkelio stotelės yra 6.8 km.

Nuorodos

 Aprašymas apie stotelę (lenk.).

Juchnoveco Košcelnių valsčius
Balstogės apskrities geležinkelio stotys ir stotelės
Lapienė (upė)

Lapienė – upelis Kauno raj. šiaurės-rytų dalyje, Neries dešinysis intakas, įtekantis 10,5 km atstumu nuo pastarosios žiočių. Neries slėnyje kerta kelią . Upelio ilgis – 5,6 km, baseino plotas – 8,2 km².

Prasideda aukštumose prie Voškonių. Upelio aukštupyje įrengti du Romaškių tvenkiniai. Žemupyje teka per sodų bendrijas, kur vaga sureguliuota, sodininkų prižiūrėta, taip pat suformuoti du nedideli tvenkiniai.

Prie Lapienės įsikūrę Radikiai.

Upėvardis kildinamas nuo gyvūno lapė pavadinimo (nors neatmestina ir sąsaja su lapas).

Nuorodos 

 Sąrašas:Neries intakai
 LR upių klasifikatorius
 Lapienė Gamtos kataloge

Kauno rajono upės
Neries intakai
Petr Jiráček

Petras Jiračekas (Petr Jiráček; g. 1986 m. kovo 2 d.) – Čekijos futbolininkas, rungtyniaujantis saugo pozicijoje.

Karjerą pradėjo Sokolovo „Baník“ klube, vėliau praleido kelis sezonus Plzenio „Viktoria“ komandoje, o nuo 2012 m. sausio žaidžia Vokietijoje.

Čekijos rinktinėje Jiračekas debiutavo 2011 m., varžybose prieš Škotiją.

Dalyvavimas čempionatuose 

|}

Šaltiniai 

Jiraček
Saulius Nalivaika

Saulius Nalivaika (g. 1985 m. balandžio 10 d.) – Lietuvos sporto komentatorius, verslininkas, žurnalistas, televizijos laidų vedėjas.

Rašo verslo tematikos straipsnius tinklaraštyje „Pinigų Karta“. Komentuoja krepšinio ir futbolo varžybas (tarp jų 2010 m. pasaulio čempionatą, 2012 m. Europos čempionatą) per LTV ir Sport1 kanalus. Komentavo 2012 m. Londono olimpiados sporto varžybas.

Šaltiniai 

Nalivaika
Ukrų valsčius

Ukrų valsčius () – valsčius pietvakarių Latvijoje, Žiemgaloje, Duobelės savivaldybėje, už 58 km į pietvakarius nuo Jelgavos. Centras – Ukrai. Svarbiausios gyvenvietės yra Ukrai, Snikerė ir Vilkaliai. Per valsčių tekančios upės: Cerpainė, Dabikenė, Tėrvetė ir Svėpainė.

Iki 1921 m. priklausė Lietuvai.

Šaltiniai 

Latvijos valsčiai
Aurelija Simutis

Aurelija Katrina Simutis (g. 1979 m. vasario 7 d. Vilniuje) – Lietuvos radijo, televizijos ir spaudos žurnalistė, laidų vedėja, redaktorė.

Biografija 
Nuo pradinių klasių buvo aktyvi vaikų spaudos bendradarbė, ne kartą tapo bendrų Lietuvos, Latvijos, Estijos vaikų ir jaunimo spaudos geriausio rašinio konkursų nugalėtoja, laureatė. 1994–1995 m. dienraščio „Lietuva“ korespondentė. 1996–2002 m. tuomet - radijo stoties M-1 žinių tarnybos redaktorė, verslo laidų autorė ir vedėja. 1998 m. su pagyrimu baigė tuomet - Vilniaus „Varpo“ vakarinę darbo jaunimo vidurinę mokyklą. 1998–2012 m. UAB „Videometra“ kūrybinė darbuotoja, autorinių publicistinių projektų kūrėja. 1999 m. baigė Atvirtos Lietuvos fondo Žurnalistikos centro žurnalistikos profesines studijas. 1999 m. ištekėjo. 2001–2005 m. žurnalų „Lithuanian Business Review“, „Apskaitos menas“ korespondentė. 

2002–2007 m. Lietuvos televizijos Verslo naujienų tarnybos redaktorė, žinių laidų autorė ir vedėja.  2005 m. baigė Vilniaus universiteto Žurnalistikos institutą, įgydama komunikacijos ir informacijos bakalauro diplomą, - žurnalisto profesiją. 2006–2007 m. Lietuvos elito žurnalo „Fortuna privata“ vyriausioji redaktorė. 2008 m. transporto žurnalo „Kelias“ vyriausioji redaktorė. Nuo 2008 m. radijo stotyje „Laisvoji banga“ rengė verslo naujienas, 2010 m. diskusijų laidą „Sprendimų metas“. 2009–2011 m. TV3 analitinės publicistikos laidos „Balsas.lt televizija“ žurnalistė. Televizijoje, radijuje ir spaudoje rengė tiriamąsias laidas korupcijos, ekonomikos bei verslo temomis. Stažavosi Didžiojoje Britanijoje, JAV, Kipre, Lenkijoje. 2011 metais sėkmingai emigravo.

Įvertinimas 
 1999 m. Lietuvos pramonininkų konfederacijos apdovanojimas už verslumo skatinimą bei laisvosios rinkos idėjų propagavimą
 2003 m. Lietuvos verslo darbdavių konfederacijos pripažinta „Geriausiu smulkaus ir vidutinio verslo atstovu“
 2004 m. LR Seimo narių grupės (Česlovo Juršėno ir kt.) apdovanota padėkos raštu

Šaltiniai

Nuorodos 
 Buvusi LTV verslo žinių vedėja Aurelija Simutis neblaivi prie vairo įkliuvo policijai, o teisme pasipiktino dėl viešo bylos nagrinėjimo, 2013-07-23

Lietuvos redaktoriai
Lietuvos radijo žurnalistai
Lietuvos televizijos žurnalistai
Lietuvos laidų vedėjai
McDonnell-Douglas MD-11

McDonnell Douglas MD-11 yra trijų variklių, nuo vidutinio iki ilgo nuotolio plataus korpuso keleivinis, komercinis, reaktyvinis lėktuvas. Pagamintas McDonnell Douglas ir vėliau Boeing Commercial Airplanes.

Šaltiniai 

Boeing oro laineriai
Mbeja

Mbeja () – miestas Tanzanijos pietinėje dalyje, netoli Zambijos sienos. Įsikūręs tarpukalnių slėnyje, Kipengerės kalnagūbrio papėdėje, pro miestą teka keletas upių. Regiono administracinis centras. Pro Mbeją eina Tanzanijos–Zambijos geležinkelis, yra oro uostas. Verčiamasi daugiausia žemės ūkiu ir prekyba (auginami bananai, kukurūzai, pomidorai, vystoma gyvulininkystė). Veikia Teofilo Kisanji universitetas.

Istorija 

Mbeja pradėjo kurtis XX a. pr., kuomet čia kėlėsi aukso ieškotojai. Didesnę reikšmę įgijo 1969 m., kuomet pradėtas tiesti geležinkelis.

Tanzanijos miestai
Mockavos geležinkelio stotis

Mockavos geležinkelio stotis – geležinkelio stotis Zelionkos kaime, pietvakarių Lietuvoje, Alytaus apskrityje, Lazdijų rajono savivaldybėje. Stotelė priklauso Mockavos-Suvalkų geležinkelio linijai.

Nuorodos 
 Stoties nuotrauka.

Lietuvos geležinkelio stotys
Lazdijų rajono savivaldybė
4-oji Rusijos karinė bazė

4-oji Rusijos karinė bazė (), oficialus pavadinimas 4-oji gvardijos Vapniarkos ir Berlyno Raudonosios vėliavos, Suvorovo ir Kutuzovo ordinų karinė bazė () – Rusijos kariuomenės bazė nepripažintoje Pietų Osetijoje, Rusijos karinės ir geopolitinės įtakos Kaukaze elementas, skirtas ginti P. Osetijos nepriklausomybę.

Bazė įsikūrusi Cchinvalio mieste ir Džavos gyvenvietėje. Bazės vadas – generolas majoras Aeksandras Šušukinas.

Priešistorė 
Po 1991–1992 m. Pietų Osetijos karo pagal Dagomyso sutartis apie taikų Gruzijos ir Osetijos konflikto sureguliavimą buvo sukurta Mišrioji kontrolės komisija iš 4 šalių (Gruzija, Pietų Osetija, Rusija ir Šiaurės Osetija) atstovų. Nuo 1993 m. iki 2008 m. Pietų Osetijoje buvo dislokuotos Mišriosios taikos palaikymo pajėgos, kurias sudarė trys batalionai, Rusijos, Gruzijos ir P.Osetijos), taip pat Cchinvalyje buvo ESBO Stebėtojų misija. Prieš 2008 m. Pietų Osetijos karą Gruzijos taikdariai, įėję į Mišriąsias taikos palaikymo pajėgas, paliko pajėgų teritoriją, gruzinų padaliniai ėmė nebepaklusti Mišriųjų taikos palaikymo pajėgų vadovybei. Po 2008 m. karo, pradėto Gruzijos,, Mišriosios taikos palaikymo pajėgos nustojo egzistuoti.

Pasibaigus karui ir Rusijai pripažinus Pietų Osetiją  buvo priimtas nutarimas P. Osetijoje įkurti nuolat veikiančią Rusijos karinę bazę.

Karinė bazė pavaldi Rusijos Federacijos Pietų karinės apygardos vadovybei. Dabar vienais naujausių bazėje esančių ginklų yra operatyvinių taktinių raketų kompleksas „Točka U“ (juo ginkluotas vienas bazėje dislokuotas divizionas). Kitas modernus ginklas yra reaktyvinė salvinė sistema „Smerč“, kuria ginkluotas kitas divizionas. Gruzijos užsienio reikalų ministerija taigia, kad Rusija P. Osetijoje dislokavo zenitinį raketų kompleksą S-300, tačiau Rusijos gynybos minsterija teigia, kad šių raketų P. Osetijoje nėra..

Įkūrimas 
Bazė suformuota 2009 m. vasario 9 d. 693-ojo motošaulių pulko iš 19-osios motošaulių divizijos. 2010 m. balandžio 7 d. Rusijos gynybos ministras Anatolijus Serdiukovas ir Pietų Osetijos ministras Jurijus Tanajevas pasirašė „Sutartį apie jungtinę karinę bazę Pietų Osetijos teritorijoje“..

Pagal Rusijos ir Pietų Osetijos sutartį į bazės sudėtį įeina buvę taikdarių objektai Cchinvalyje, poligonas Dzarceme, karinis miestelis ir aviabazė Džavoje, karinis miestelis radiolokacinei kuopai 4 km į šiaurę nuo Cchinvalio, bendrojo bazavimo aerodromas Kurtoje.. Numatyta, kad visais šiais objektais naudosis tiek Rusijos, tiek Pietų Osetijos ginkluotosios pajėgs. Mokestis už naudojimąsi baze nenumatytas. Bazės naudojimo trukmė – 49 metai, numatytas automatinis kartotinis pratęsimas papildomiems 15 metų laikotarpiams.

Pietų Osetijoje dislokuoti apie 4000 Rusijos kariškių..
2012 m. numatyta bazėje suformuoti vadinamąjį „osetinų batalioną“, kuriame tarnaus Pietų Osetijos gyventojai.. Bataliono kariai vėliau turės tapti Pietų Osetijos armijos branduoliu.

Nuorodos 
 

Rusijos ginkluotosios pajėgos
Pietų Osetija
Karinės bazės
Tanga

Tanga () – miestas šiaurės rytų Tanzanijoje, Indijos vandenyno pakrantėje, netoli Kenijos sienos, priešais Pembos salą. Regiono administracinis centras. Svarbus jūrų uostas (eksportuojama kava, sizalis, medvilnė, arbata), geležinkelių mazgas (linijos į Dar es Salamą, Arušą), oro uostas. Veikia ligoninė, medicinos tyrimų centras. Apylinkėse yra Ambonio urvai, senovinių miestų griuvėsiai, paplūdimiai.

Istorija 

Tanga kolonijiniais metais iškilo kaip sizalio eksporto centras. 1889 m. čia įsikūrė Vokietijos Rytų Afrikos karinis garnizonas. 1914–1916 m. vyko britų ir vokiečių mūšiai dėl Tangos.

Tanzanijos miestai
Šventupė (reikšmės)

Šventupė – ši sąvoka turi įvairias reikšmes:

 Šventupė, kaimas Ukmergės rajone
 Šventupė (Dusia), upelis Lazdijų rajone, Dusios ežero intakas
 Šventupė (Jiesia), Jiesios dešinysis intakas, tekantis Kauno ir Prienų rajonuose
 Šventupė (Nemunas), Nemuno kairysis intakas ties Pašventupiu Prienų rajone 

Žr. panašius:

 Šventupis
 Šventupys
7-oji Rusijos karinė bazė

7-oji Rusijos karinė bazė (), oficialus pavadinimas 7-oji Krasnodaro Raudonosios Vėliavos Kutuzovo ir Raudonosios Žvaigždės ordinų karinė bazė () – Rusijos kariuomenės bazė nepripažintoje Abchazijoje, Rusijos karinės ir geopolitinės įtakos Kaukaze elementas, skirtas ginti Abchazijos nepriklausomybę.

Bazė įsikūrusi Gudautos mieste, 37 km į šiaurės vakarus nuo Suchumio ir 43 km nuo Gagros. Bazės vadas – pulkininkas Jakovas Rezancevas.

Priešistorė 
Po 1991-1993 m. Gruzijos-Abchazijos karo remiantis 1994 m. gegužės 14 d. Maskvos sutartimi dėl ugnies nutraukimo ir pajėgų atitraukimo bei Nepriklausomų valstybių sąjungos 1994 m. sprendimu sukurti kolektyvines pajėgas palaikyti taiką Abchazijoje į Abchaziją buvo įvesti NVS taikdariai, kurie buvo vien Rusijos kariškiai.
Po 2008 m. Kodorio tarpeklio operacijos, vykusios aukštutinėje Kodorio tarpeklio dalyje, kurią Gruzija oficialiai vadino Aukštutine Abchazija, ir oficialaus Abchazijos Respublikos pripažinimo iš Rusijos pusės buvo priimtas nutarimas įkurti nuolat veikiančią Rusijos karinę bazę. 

Bazė pavaldi Rusijos Pietų karinei apygardai. Šiuo metu naujausia bazėje esanti ginkluotė yra oror erdvės gynybos zenitinis raketinis kompleksas S-300..

Įkūrimas 
Bazė įsteigta 2009 m. vasario 1 d. 131-osios atskirosios motošaulių brigados pagrindu. 2010 m. vasario 17 d. Rusijos prezidentas Dmitrijus Medvedevas ir Abchazijos prezidentas Sergejus Bagapšas pasirašė sutarimą dėl jungtinės Rusijos karinės bazės Abchazijos teritorijoje.

Pagal Rusijos-Abchazijos sutarimą į jungtinės karinės bazės sudėtį įėjo buvę taikdarių objektai ir karinis Bambouros aerodromas (abu netoli Gudautos), karinis poligonas ir dalis įlankos ties Očamčira, bendros Rusijos ir Abchazijos įgulos Kodorio tarpeklyje ir ties Ingurio hidroelektrine. Be to, Suchumyje, Gagroje, Gudautoje, Naujajame Afone, Ešeroje bus kariniai administraciniai ir medicininiai objektai (sanatorijos ir poilsio namai), nors dėl medicininių objektų buvo nesutarimų.).

Numatyta, kad visus objektus naudos tiek Rusijos ginkluotosios pajėgos, tiek Abchazijos, todėl už karo bazę mokestis nenumatytas. Bazės naudojimo trukmė – 49 metai, numatytas automatinis kartotinis pratęsimas papildomiems 15 metų laikotarpiams.

Viso Abchazijoje dislokuota apie 4 tūkst. Rusijos kariškių..

Nuorodos 

Rusijos ginkluotosios pajėgos
Abchazija
Plonkos geležinkelio stotelė

Plonkos geležinkelio stotelė () – geležinkelio stotelė Plonka Košcelnos kaime, šiaurės rytų Lenkijoje, Palenkės vaivadijoje, Balstogės apskrityje, Lapių valsčiuje. Stotelė priklauso Ostrolenka-Lapiai geležinkelio linijai. Nuo stotelės iki Roški Lešnės geležinkelio stotelės yra 3,9 km ir iki Lapių geležinkelio stoties yra 4,9 km.

Nuorodos

 Aprašymas apie stotelę (lenk.).

Lapių valsčius (Balstogės apskritis)
Balstogės apskrities geležinkelio stotys ir stotelės
Roški Lešnės geležinkelio stotelė

Roški Lešnės geležinkelio stotelė () – geležinkelio stotelė Roški Lešnės kaime, šiaurės rytų Lenkijoje, Palenkės vaivadijoje, Mazovijos Vysokio apskrityje, Sokolų valsčiuje. Stotelė priklauso Ostrolenka-Lapiai geležinkelio linijai. Nuo stotelės iki Sokolų geležinkelio stoties yra 2,6 km ir iki Plonkos geležinkelio stotelės yra 3,9 km.

Nuorodos

 Aprašymas apie stotelę (lenk.).

Sokolų valsčius
Mazovijos Vysokio apskrities geležinkelio stotys ir stotelės
Jamiolkų geležinkelio stotelė

Jamiolkų geležinkelio stotelė () – geležinkelio stotelė Jamiolki Godzebų kaime, šiaurės rytų Lenkijoje, Palenkės vaivadijoje, Mazovijos Vysokio apskrityje, Sokolų valsčiuje. Stotelė priklauso Ostrolenka-Lapiai geležinkelio linijai. Nuo stotelės iki Vnorų geležinkelio stotelės yra 3 km ir iki Sokolų geležinkelio stoties yra 5,1 km.

Nuorodos

 Aprašymas apie stotelę (lenk.).

Sokolų valsčius
Mazovijos Vysokio apskrities geležinkelio stotys ir stotelės
Vnorų geležinkelio stotelė

Vnorų geležinkelio stotelė () – geležinkelio stotelė Vnori Pažochų kaime, šiaurės rytų Lenkijoje, Palenkės vaivadijoje, Mazovijos Vysokio apskrityje, Kulešės Košcelnės valsčiuje. Stotelė priklauso Ostrolenka-Lapiai geležinkelio linijai. Nuo stotelės iki Kuleše Košcielnės geležinkelio stotelės yra 5,8 km ir iki Jamiolkų geležinkelio stotelės yra 3 km.

Nuorodos

 Aprašymas apie stotelę (lenk.).

Kulešės Košcelnės valsčius
Mazovijos Vysokio apskrities geležinkelio stotys ir stotelės
Kuleše Košcielnės geležinkelio stotelė

Kuleše Košcielnės geležinkelio stotelė () – geležinkelio stotelė Kuleše Košcelnės kaime, šiaurės rytų Lenkijoje, Palenkės vaivadijoje, Mazovijos Vysokio apskrityje, Kulešės Košcelnės valsčiuje. Stotelė priklauso Ostrolenka-Lapiai geležinkelio linijai. Nuo stotelės iki Čarnovo Undų geležinkelio stotelės yra 4,6 km ir iki Vnorų geležinkelio stotelės yra 5,8 km.

Nuorodos

 Aprašymas apie stotelę (lenk.).

Kulešės Košcelnės valsčius
Mazovijos Vysokio apskrities geležinkelio stotys ir stotelės
Mošis

Mošis () – miestas šiaurės Tanzanijoje, Kilimandžaro papėdėje, netoli Kenijos sienos. Kilimandžaro regiono administracinis centras. Yra vietinis oro uostas. Verčiamasi baldų, maisto (cukraus, alaus), farmacijos pramone, prekyba žemės ūkio produkcija, vystomas turizmas (žygiai į Kilimandžarą). Tačiau Mošis kaip turistinis centras gerokai nusileidžia Arušai. Veikia medicinos, gamtotvarkos institutai, krikščionių medicinos centras su ligonine.

Istorija 

1893 m. Mošyje įkurta vokiečių karinė bazė. 1956 m. Mošiui suteiktas miesto statusas.

Tanzanijos miestai
Tabora

Tabora () – miestas vidurio vakarų Tanzanijoje. Regiono administracinis centras. Pro miestą eina Dar es Salamo–Kigomos geležinkelis bei atsišakoja linija į Mvanzą, keliai į Dodomą ir Mvanzą, yra oro uostas. Verčiamasi žemės ūkiu (auginamas tabakas), prekyba, transportavimu.

Istorija 

Taborą (tada vadintą Kaze) XIX a. vid. įkūrė arabų prekeiviai vergais. Vėliau ilgą laiką (jau ir vokiečių valdymo metais) miestą ir jo apylinkes kontroliavo vietinės gentys. XX a. pr. Tabora tapo svarbiu centru, kuomet ją pasiekė geležinkelis.

Tanzanijos miestai
Garliavos geležinkelio stotelė

Garliavos geležinkelio stotelė – geležinkelio stotelė Rinkūnų kaime, Garliavos apylinkių seniūnijoje, Kauno rajone. Ribojasi su Jiesios kraštovaizdžio draustiniu. Automobiliu pasiekiama išsukus iš Garliavos aplinkkelio , pietryčių kryptimi apie 1,4 km.

Šioje stotelėje stoja 3 geležinkelio maršrutų traukiniai: Kaunas-Kazlų Rūda, Kaunas-Kybartai  ir Kaunas-Marijampolė. Juos administruoja AB „Lietuvos Geležinkeliai“. 

Pro Garliavos stotelę veda dvi 1520 mm pločio vėžės geležinkelio linijos. Nuo čia iki Mauručių geležinkelio stoties yra 9,7 km ir iki Jiesios geležinkelio stotelės yra 1,2 km.

Istorija 

Anksčiau čia buvusi veikianti geležinkelio pervaža, kuria daugiausia naudojosi gretimo Pavytės kaimo gyventojai, norintys sėsti į traukinį ar važiuoti keliu į Garliavą. Sugriuvus netoliese betoniniams tiltams per Jiesią ir Vyčių, pravažiavimas vietiniu keliu nutrūko, pervaža buvo uždaryta. Pasiekti Garliavos stotelę šio kaimo gyventojams išlieka sudėtinga.

Šaltiniai

Nuorodos 

 Garliavos geležinkelio stotelė

Lietuvos geležinkelio stotys
Garliava
Stephan Andersen

Stefanas Andersenas (Stephan Andersen; g. 1981 m. lapkričio 26 d.) – Danijos futbolininkas, rungtyniaujantis vartininko pozicijoje. Danijos klubo „København“ žaidėjas.

Karjerą pradėjo Danijos klube „Hvidovre“, kurio jaunimo komandoje treniravosi. Vėliau kelis sezonus buvo atsarginiu „Charlton Athletic“ vartininku, 2007 m. grįžo į Daniją, „Brøndby IF“ klubą, kur tapo pagrindiniu vartininku, o 2008 m. išrinktas geriausiu Danijos vartininku. 2011 m. už 2 mln. Danijos kronų perėjo į „Evian“ klubą Prancūzijoje.

Stefanas Andersenas Danijos rinktinėje debiutavo 2004 m., varžybose prieš Ispaniją. Rinktinėje žaidė retai, tačiau pagrindiniam danų vartininkui Tomui Siorensenui gavus traumą prieš 2012 m. Europos čempionatą, Andersenas tapo pagrindiniu Danijos vartininku tame turnyre.

Dalyvavimas čempionatuose 

|}

Šaltiniai 

Andersen, Stephan
Jiesia (reikšmės)

Jiesia – ši sąvoka turi įvairias reikšmes:

 Jiesia – upė vidurio Lietuvoje, Nemuno kairysis intakas
 Jiesia (Kaunas) – Kauno miesto teritorija
 Jiesia – porceliano, dailiosios keramikos gamykla Kaune

Susiję:

 Jiesios geležinkelio stotelė
 Jiesios kraštovaizdžio draustinis
 Jiesios piliakalnis
 Jiesios tiltas
Christian Poulsen

Christianas Poulsenas (Christian Poulsen; g. 1980 m. vasario 28 d.) – Danijos futbolininkas, rungtyniaujantis saugo pozicijoje.

Karjerą pradėjo „Holbæk“ klube, kurio jaunimo komandoje treniravosi. Vėliau tapo „FC Copenhagen“ žaidėju, su juo laimėjo šalies čempionatą. Po 2002 m. pasaulio čempionato, Poulsenas už 2 mln. eurų perėjo į vokiečių „Schalke 04“, kur praleido keletą sezonų. 2005 m. išrinktas Danijos metu futbolininku. Poulsenu susidomėjo Europos grandai, jis žaidė „Sevilla FC“ klube, su juo laimėjo UEFA taurę. Vėliau sezonai „Juventus“ ir „Liverpool“ klubuose nebuvo tokie sėkmingi, žaidėjas dažnai likdavo ant atsarginių suolelio. 2011 m. persikėlė į Prancūziją.

Christianas Poulsenas debiutavo Danijos rinktinėje 2001 m. ir greitai tapo vienu svarbiausių rinktinės žaidėjų. 2008 m. Europos čempionato atrankos varžybose su Švedija, Poulsenas rungtynių pabaigoje smogė į pilvą švedų žaidėjui Markusui Rosenbergui, gavo raudoną kortelę, bei buvo paskirtas baudinys į danų vartus (rezultatas buvo 3:3). Įpykę danų sirgaliai įsiveržė į aikštę ir varžybos buvo nutrauktos. Poulsenas buvo suspenduotas 3 rungtynėms, buvo siūloma jį pašalinti iš rinktinės.

Laimėjimai 

F.C. Copenhagen
 Danijos Superlyga: 2000–01 m.

Schalke 04
 Vokietijos futbolo lygos taurė: 2005 m.

Sevilla
 Copa del Rey: 2007 m.
 UEFA Europos lyga: 2007 m.
 UEFA supertaurė: 2006 m.
 Supercopa de España: 2007 m.

Ajax
 Eredivisie: 2013, 2014 m.
 Nyderlandų futbolo supertaurė: 2013

Asmeniniai
 Danijos metų futbolininkas: 2005, 2006 m.

Dalyvavimas čempionatuose 

|}

Šaltiniai 

Poulsen, Christian
Miežių arbata

Miežių arbata – skrudintų miežių arba miežių salyklo užpilas. Šis gėrimas yra švelnaus duonos – riešutų skonio, jį galime gerti tiek karštą, tiek šaltą.

Miežių arbata daugiausia vartojama Japonijoje, kur ją vadina Mugicha ir Korėjoje – Boricha. Tradiciškai ji ruošiama apie 10 minučių verdant specialiai skrudintus miežius. Priklausomai nuo metų laiko gėrimas patiekiamas karštas arba jau atvėsintas. Kadangi salyklas lengvai išbrinksta vandenyje, miežių salyklo arbata gali būti paruošiama vakariečiams įprastu būdu – užplikius puodelyje verdančiu vandeniu.

Korėjoje Boricha paprastai parduodama biri ir ruošiama tradiciniu būdu. Japonijoje Mugicha nuo devintojo dešimtmečio įgijo daug įvairių pavidalų: ją galima įsigyti birią, dideliuose arbatos maišeliuose, skirtuose supaprastinti tradicinį paruošimo būdą, maltą mažuose maišeliuose arba jau paruošta buteliuose.

Manoma, jog ši arbata valo organizmą, mažina cholesterolį, padeda nuo skrandžio ir žarnyno uždegimų, bronchito.

Taip pat miežių arbatoje yra antioksidantų. Tai nustatyta biocheminiais tyrimais, aprašytais 2004 m. Gruodžio mėnesį pasirodžiusiame darbe „Biomokslas, Biotechnologija ir biochemija“. 

Amerikos mitybos koledžo 2008 m. birželio mėnesio žurnale  aprašytas eksperimentas atliktas su padidintą cholesterolio kiekį turinčiais suaugusiais. Skrudinto salyklo miežių gėrimo ekstraktas sumažino jų cholesterolio kiekį kraujyje ir nuslopino apetitą be šalutinio poveikio.

Kitas eksperimentas buvo aprašytas Mitybos mokslo ir Vitaminologijos žurnale 2002 m. balandžio mėnesį.  Vienas puodelis skrudintų miežių salyklo arbatos per dieną suaktyvino eksperimento dalyvių kraujotaką.

Šaltiniai 

Arbata
Jiesios geležinkelio stotelė

Jiesios geležinkelio stotis – geležinkelio stotis Jiesioje, pietinėje Kauno dalyje. Patenka į Jiesios kraštovaizdžio draustinio teritoriją. 

Šalia Jiesios stoties yra vienas iš keturių geležinkelio tiltų per Jiesios upės kilpas. Netoli stoties geležinkelio linija šakojasi į Kauno geležinkelio stotį ir Kauno aplinkkelį per Rokus į Palemono geležinkelio stotį. Nuo čia iki Garliavos geležinkelio stotelės yra  1,2 km, iki Kauno geležinkelio stoties – 8,2 km, aplinkkelyje iki Rokų geležinkelio stoties – 2,3 km. 

Šioje stotyje stodavo priemiestiniai traukiniai, vykę trimis maršrutais: Kaunas-Kazlų Rūda, Kaunas-Kybartai  ir Kaunas-Marijampolė. Šiuo metu stotyje joks keleivinis traukinys nestoja.

Šaltiniai

Nuorodos 

 Lietuvos geležinkelio stotys ir stotelės
 Jiesios geležinkelio stotis

Lietuvos geležinkelio stotys
Kauno transportas
Aleksandras Kerenskis

Aleksandras Kerenskis (, 1881 m. gegužės 2 d. Simbirske – 1970 m. liepos 11 d. Niujorke) – Rusijos valstybės veikėjas, Rusijos Laikinosios vyriausybės ministras pirmininkas.

Biografija 
Gimė gausioje rusų kalbos pedagogo šeimoje. Žymiausiu tėvo – Fiodoro Kerenskio – mokiniu buvo Vladimiras Leninas. 1889 m. Kerenskių šeima persikraustė į Taškentą, kuriame aukso medaliu baigė gimnaziją ir 1899 m. įstojo į Sankt Peterburgo universitetą, kurį 1904 m. baigė. Dirbo advokatu. Tuo pat metu įsijungė į kairiosios politinės partijos – socialistų revoliucionierių veiklą. 1905 m. pabaigoje sulaikytas, kalintas iki 1906 m. balandžio, tačiau nesurinkus įkalčių buvo išsiųstas į Taškentą. 1906 m. spalį grįžo į Sankt Peterburgą. Kaip gynėjas dalyvavo daugelyje politinių teismų procesų. 1912 m. išrinktas į ketvirtąją Rusijos Valstybės dūmą. Joje buvo laikomas vienu geriausių kairiųjų pažiūrų oratoriumi. 1917 m. Rusijoje įvykus Vasario Revoliucijai, nuo kovo mėnesio tapo Laikinosios vyriausybės teisingumo, o nuo gegužės mėnesio – karo ir karo laivyno ministru. Nuo 1917 m. liepos 21 d. – Laikinosios vyriausybės ministras pirmininkas. 1917 m. rugpjūtį numalšino Rusijos generalinio štabo vado L. Kornilovo maištą. 1917 m. rugsėjo 12 d. tapo ir Rusijos kariuomenės vadu, o rugsėjo 13 d. paskelbė Rusiją respublika. Nesipriešino, kai lapkričio 7 d. bolševikai įvykdė Spalio perversmą, po kurio, nesėkmingai su generolo P. Krasnovo vadovaujamomis pajėgomis, bandė užimti bolševikų valdomą Petrogradą. 1918 m. sausio pradžioje nesėkmingai bandė pasisakyti Rusijos Steigiamajame susirinkime. Netrukus išvyko į Suomiją, tų pačių metų liepą apsigyveno Paryžiuje. Dirbo rusų emigrantų laikraščio redaktoriumi, dalyvavo politinėje veikloje. 1940 m. Vokietijai užėmus Prancūziją, emigravo į JAV. Dėstė Stanfordo universitete. Parašė atsiminimus, parengė daug dokumentų publikacijų. Palaidotas Londono kapinėse.

Šaltiniai 

Rusijos istorija
Rusijos ministrai pirmininkai
Rusijos imperijos politikai
Rusijos imperijos Valstybės Dūmos deputatai
Karčiupio geležinkelio stotelė

Karčiupio geležinkelio stotelė – geležinkelio stotelė Karčiupyje, Kaišiadorių rajone, prie geležinkelio Kaunas–Vilnius linijos, ruože tarp Palemono ir Pravieniškių gyvenviečių.
 

Šioje stotelėje stoja bendrovės „Lietuvos Geležinkeliai“ traukiniai, važiuojantys tarp Kauno ir Vilniaus (Naujosios Vilnios). Nuo čia iki Palemono geležinkelio stoties yra 5,9 km, iki Pravieniškių geležinkelio stoties – 4,4 km.

Šaltiniai

Nuorodos 

 Karčiupio geležinkelio stotelė
 Karčiupio stotelė miestai.net portale (fot. 24, 25) 

Lietuvos geležinkelio stotys
Kaišiadorių rajono savivaldybė